Falila se Šarića kaduna
<center>
Falila se Šarića kaduna
u hamamu među kadunama:
– Sagradiću kulu na Brankovcu,
i na kuli sahat od čelika,
nek se čuje po c'jelom Mostaru
kada kucne sahat od čelika.

Još da nije te Velež-planine,
čulo bi se ravnom Nevesinju,
čulo bi se Fazlagića Kuli,
čuo bi ga Ibro Fazlagiću!
Po kucanju sata od čelika,
on bi čuo kucaj srca moga!

Izvor: Isaković, Alija (1990). Biserje: Antologija muslimanske književnosti (2. izdanje). Opatija: IRO "Otokar Keršovani". </center>
Bošnjačke epske i lirske narodne pjesme